ZMLUVA O DIELO
uzavretá podľa § 536 a nasl. Obchodného zákonníka č. 513/1991 Zb. v platnom znení

ZMLUVNÉ STRANY

Objednávateľ: 		Mesto Košice 		
Sídlo:		 		Trieda SNP 48/A			
Zastúpený:	 		Ing. Jaroslav Polaček – primátor
IČO:		 		00691135
DIČ: 		 		2021186904
IČ DPH:	 		SK2021186904
Bankové spojenie:		Prima banka Slovensko, a.s.
Číslo účtu:			SK03 5600 0000 0004 4248 6001

a

Zhotoviteľ:			
Sídlo:				
Zastúpený:			
IČO:			 	
IČ DPH:			
Bankové spojenie:		
Číslo účtu:			

Zapísaný v 

I.	PREDMET ZMLUVY

1.	Predmetom tejto Zmluvy je záväzok Zhotoviteľa, vykonať pre Objednávateľa dielo „Odstránenie stavieb Jesenského 4, Košice“, na pozemku C KN parcela číslo 2106 v katastrálnom území Stredné mesto, č. súp 1624 podľa špecifikácie a v rozsahu prác na základe Rozpočtu Zhotoviteľa, ktorý tvorí neoddeliteľnú súčasť tejto Zmluvy (príloha č. 1) a v súlade so spracovanou projektovou dokumentáciou, spracovanou projekčnou spoločnosťou OON Desing, s.r.o., Slovenskej jednoty 48, Košice, zodpovedný autorizovaný stavebný inžinier, Ing. Arch. Igor Hradský. Záväzkom Objednávateľa je prevziať zhotovené dielo, zaplatiť dohodnutú cenu a poskytnúť Zhotoviteľovi potrebné spolupôsobenie.
2.	Pri zhotovovaní diela bude Zhotoviteľ postupovať v súlade so všeobecne záväznými právnymi predpismi v súlade s právoplatným stavebným povolením č. 433-03/2021-Ča zo dňa 18.8.2021 a projektovou dokumentáciou overenou v stavebnom konaní.
3.	Zhotoviteľ sa zaväzuje vykonať dielo vo vlastnom mene a na vlastnú zodpovednosť, pri dodržaní kvalitatívnych a technických podmienok, záväzných STN, v dohodnutých termínoch, v súlade s právnymi predpismi a za podmienok dohodnutých v tejto Zmluve.
4.	Miesto zhotovenia diela: Košice, parcela C KN č.2106, v katastrálnom území Stredné mesto. 

II.	TERMÍN PLNENIA

1.	Termín odovzdania staveniska: do 5 pracovných dní odo dňa účinnosti zmluvy.
2.	Termín začatia prác: do 5 pracovných dní odo dňa protokolárneho odovzdania staveniska.		
2.	Termín ukončenia diela: 120 dní od začatia prác.
3. 	Začiatok a ukončenie realizácie diela zapíše Zhotoviteľ do stavebného denníka a tento stav odsúhlasí zodpovedný zamestnanec Objednávateľa. 
4.	Zmluvné strany sú povinné bezodkladne informovať druhú zmluvnú stranu vhodnou a preukázateľnou formou napr. faxom, e-mailom, telefonicky o vzniku akejkoľvek udalosti, ktorá bráni alebo sťažuje priebeh alebo zhotovenie diela a ohrozuje splnenie termínu a túto skutočnosť uviesť aj zápisom v denníku, s potvrdením od zástupcu Objednávateľa. Ak takúto udalosť nezavinil Zhotoviteľ a spôsobila omeškanie dohodnutého termínu, alebo ovplyvnila priebeh a kvalitu vykonávaného diela, následky, ktoré z tejto udalosti vzniknú sa nepovažujú za porušenie Zmluvy zo strany Zhotoviteľa. O dobu prerušenia zhotovenia diela, z uvedených dôvodov, sa predlžuje doba na zhotovenie diela.
5.	Rozsah a cena požadovaných prípadných naviac prác, ktorých potreba vyplynie počas realizácie diela musí byť zdokumentovaná a vzájomne odsúhlasená písomným dodatkom k Zmluve, podpísaným štatutárnymi zástupcami zmluvných strán. 

III.	CENA ZA DIELO

1.	Cena za zhotovenie diela podľa čl. 1. tejto Zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vykonávacej vyhlášky k tomuto zákonu č. 87/1996 Z. z. ako cena určená na základe cenovej ponuky Zhotoviteľa zo dňa ............................ takto:

Cena diela bez DPH:  ..................... €
DPH 20%                   ..................... €
Cena celkom s DPH:  ....................  €
 
2.	Cena diela je konečná, pričom v sebe zahŕňa všetky náklady Zhotoviteľa so zhotovením uvedeného diela, ako aj náklady za odvoz a zneškodnenie odpadu. Objednávateľ môže podmienky odvozu a zneškodnenia odpadu zmeniť podľa potreby, a to napr. v prípade ak odpad – stavebnú sutinu je možné recyklovať a použiť na inom vhodnom mieste, ktoré určí Objednávateľ.
3.	Cenu diela je možné meniť len dohodou Zmluvných strán v podobe písomného dodatku k tejto Zmluve, podpísaného štatutárnymi zástupcami zmluvných strán.	
4.	Faktúru Zhotoviteľ vystaví podľa skutočne zrealizovaného rozsahu prác a dodávok najneskôr do 15-tého dňa mesiaca (bez zálohovej platby), na základe predloženého a určeným zástupcom Objednávateľa odsúhlaseného Súpisu zrealizovaných prác, ktorý bude podkladom na vyhotovenie faktúry a bude tvoriť jej prílohu. 
5.	Objednávateľ sa zaväzuje uhradiť faktúru v lehote jej splatnosti. Lehota splatnosti faktúry je 30 dní odo dňa jej doručenia. Za dátum úhrady sa považuje pripísanie finančných prostriedkov na účet Zhotoviteľa.
6. 	V prípade, ak faktúra nebude obsahovať právnymi predpismi stanovené náležitosti, Objednávateľ má právo ju vrátiť Zhotoviteľovi na doplnenie. Dňom doručenia faktúry bez vád začína plynúť nová lehota splatnosti.

IV.	SUBDODÁVATELIA

1.	V prípade vykonávania diela prostredníctvom tretích osôb, zodpovedá Zhotoviteľ Objednávateľovi za splnenie záväzku riadne vykonať dielo akoby dielo vykonával sám. 
a)	Zhotoviteľ v prílohe č. 2 Zmluvy uvádza známych subdodávateľov, ktorí sa podieľajú na plnení Zmluvy priamo a subdodávateľov, ktorí sa podieľajú na plnení Zmluvy nepriamo a zároveň sú partnermi verejného sektora pre predmetnú Zmluvu podľa § 2 ods. 1 písm. a) bod 7 zákona č. 315/2016 Z. z. v znení neskorších predpisov. V zozname sa uvádza obchodné meno a adresa sídla subdodávateľa, IČO, ak ho má pridelené, ak nemá pridelené IČO, dátum narodenia osoby zodpovednej za subdodávateľa a podiel plnenia zo Zmluvy.
b)	Zhotoviteľ je povinný bezodkladne oznámiť Objednávateľovi akúkoľvek zmenu o subdodávateľoch, ktorí sa podieľajú na plnení Zmluvy priamo alebo o subdodávateľoch, ktorí sa podieľajú na plnení Zmluvy nepriamo a zároveň  sú partnermi verejného sektora pre predmetnú Zmluvu, v rozsahu podľa predchádzajúceho bodu.
c)	Ak Zhotoviteľ preukazoval splnenie podmienok účasti subdodávateľom, ktorého mení, musí on alebo nový subdodávateľ spĺňať podmienky účasti rovnakým spôsobom, ako pôvodný subdodávateľ.
2.	Zhotoviteľ alebo subdodávateľ, ktorý sa podieľa na plnení Zmluvy priamo alebo subdodávateľ, ktorý sa podieľa na plnení Zmluvy nepriamo a sú partnermi verejného sektora pri tejto Zmluve, musia mať zapísané údaje v registri partnerov verejného sektora podľa zákona č. 315/2016 Z. z. v znení neskorších predpisov pred podpisom Zmluvy ako aj  počas celej doby plnenia Zmluvy, ak takúto povinnosť majú. Zároveň zapísaný užívateľ výhod partnera verejného sektora nesmie byť osobou podľa § 11 ods. 1 písm. c) zákona č. 343/2015 Z. z. (ďalej aj ako „zákon“).
3.	Zhotoviteľ zodpovedá Objednávateľovi za to, že v čase jeho podpísania Zmluvy až do času podpísania Zmluvy Objednávateľom a zároveň aj počas platnosti celej Zmluvy on, jeho subdodávatelia, ktorí sa podieľali na plnení Zmluvy priamo alebo subdodávatelia, ktorí sa podieľajú na plnení Zmluvy nepriamo a zároveň sú partnermi verejného sektora pri tejto Zmluve, sú platne zapísaní v registri partnerov verejného sektora, ak takúto povinnosť majú a užívatelia výhod partnera verejného sektora nie sú osobami podľa § 11 od. 1 písm. c) zákona.
4.	V prípade, ak Zhotoviteľ alebo jeho subdodávateľ, ktorý sa podieľa na plnení Zmluvy priamo alebo subdodávateľ, ktorý sa podieľa na plnení Zmluvy nepriamo a súčasne je partnerom verejného sektora pri predmetnej Zmluve nemal v čase uzavretia Zmluvy alebo nebude mať v priebehu platnosti Zmluvy platne zapísané údaje v registri partnerov verejného sektora a takúto povinnosť má, alebo užívateľ výhod partnera verejného sektora je osobou podľa § 11 ods. 1 písm. c) zákona, Objednávateľ môže od Zmluvy odstúpiť.

V.	ODOVZDANIE DIELA, ZODPOVEDNOSŤ ZA VADY, ZÁRUKA

1.	Zhotoviteľ je povinný dodať predmet Zmluvy v množstve, kvalite a prevedení, ako určuje Zmluva, ako aj Objednávateľom predložená projektová dokumentácia, pričom náklady na dopravu, ktoré mu vzniknú v súvislosti s realizáciou diela, hradí Zhotoviteľ.
2.	Zhotoviteľ je povinný zabezpečiť vytýčenie inžinierskych sietí. 
3. 	Zhotoviteľ je povinný písomne oznámiť Objednávateľovi najneskôr 3 pracovné dni vopred, kedy bude predmet Zmluvy pripravený na odovzdanie a prevzatie.
4. 	Neodovzdanie, neúplnosť alebo nepravdivosť dokladov potrebných k odovzdaniu a prevzatiu diela má za následok, že dielo sa považuje za neodovzdané.
5. 	V prípade, že z dôvodu nedbanlivosti Zhotoviteľa vzniknú náklady naviac, tieto nebudú Objednávateľom uhradené.
6. 	Záručná doba na dodaný materiál je podľa záručných podmienok výrobcu, najmenej však 24 mesiacov, a na vykonané práce 60 mesiacov. Záručné opravy budú poskytnuté bezplatne v rámci záručného servisu v trvaní 60 mesiacov od odovzdania a prevzatia celého diela bez vád. Záručné doby začínajú plynúť odo dňa odovzdania a prevzatia celého diela bez vád a nedorobkov Objednávateľom spôsobom dohodnutým v tejto Zmluve. 
7.	Správu o vadách diela je Objednávateľ povinný dodať v písomnej forme Zhotoviteľovi, prípadne ním poverenej osobe bez zbytočného odkladu. V uvedenej správe Objednávateľ uvedie všetky zistené vady, spôsob, akým sa prejavujú a svoje požiadavky.
8.	Zhotoviteľ sa zaväzuje odstrániť všetky zistené vady bez zbytočného odkladu, a to najneskôr do 60 hodín od ich nahlásenia. Záručné opravy budú Zhotoviteľom vykonané bezplatne. 
9.	Zhotoviteľ zodpovedá za vady, ktoré boli spôsobené porušením jeho povinností.
VI.	 SANKCIE

1.	V prípade, že Zhotoviteľ nedodrží dobu plnenia dohodnutú v tejto Zmluve, uhradí Objednávateľovi zmluvnú pokutu vo výške 0,02 % z ceny nesplnenej časti diela za každý deň omeškania.
2.	V prípade, že Objednávateľ neuhradí faktúru v lehote splatnosti podľa čl. III., zaplatí za neuhradenú faktúru úrok z omeškania vo výške 0,02 % z nezaplatenej čiastky za každý deň omeškania.

	VI. PODKLADY A SPOLUPÔSOBENIE OBJEDNÁVATEĽA

1.	 	Objednávateľ odovzdá Zhotoviteľovi stavenisko na základe písomného Protokolu o odovzdaní a prevzatí staveniska, podpísaného oprávnenými zástupcami obidvoch zmluvných strán, v termíne podľa vzájomnej dohody, v zmysle čl. II tejto Zmluvy.
2.	 	Objednávateľ je povinný odovzdať stavenisko Zhotoviteľovi v takom právnom a stavebno-technickom stave tak, aby Zhotoviteľ mohol na ňom začať s realizáciou diela riadne a včas a v dohodnutých termínoch, v súlade s podmienkami tejto Zmluvy a právnymi predpismi. V prípade omeškania Objednávateľa s odovzdaním staveniska sa posúva termín odovzdania o dobu omeškania, táto skutočnosť sa zaznamená písomne v protokole o odovzdaní staveniska, resp. v stavebnom denníku.
3.		Objednávateľ sa zaväzuje poskytnúť Zhotoviteľovi potrebné spolupôsobenie. Tým sa rozumie najmä operatívna spolupráca pri začatí, priebehu, ukončení diela a jeho odovzdaní Objednávateľovi. Spolupôsobenie poskytne Objednávateľ v rozsahu a termínoch potrebných na riadne plnenie Zmluvy zo strany Zhotoviteľa. V prípade, ak Objednávateľ neposkytne Zhotoviteľovi potrebné spolupôsobenie a v dôsledku toho je ohrozené resp. sťažené plnenie termínov, Zhotoviteľ nie je v omeškaní so zhotovením a odovzdaním diela. 
4.		Zhotoviteľ sa zaväzuje udržiavať na mieste vykonania diela a na prístupových komunikáciách poriadok a čistotu, odstraňovať odpady a nečistoty vzniknuté v priebehu realizácie diela a po ukončení diela stavenisko a okolie vyčistiť a upratať. 
5.		Ak zodpovedný zamestnanec Zhotoviteľa zistí v mieste vykonávania Diela také prekážky (akúkoľvek udalosť), ktoré bránia alebo sťažujú realizáciu diela, je povinný to ihneď oznámiť Objednávateľovi a túto skutočnosť zaznamenať v denníku. Zároveň je povinný zabezpečiť, aby záznam v denníku potvrdil podpisom oprávnený zástupca Objednávateľa. Objednávateľ je povinný odstrániť všetky prekážky a umožniť Zhotoviteľovi začať realizovať dielo, resp. v priebehu jeho realizácie.
6.		Zhotoviteľ zodpovedá za to, že počas realizácie diela budú dodržané ustanovenia zákona č. 314/2001 Z. z. o ochrane pred požiarmi v znení neskorších predpisov a bezpečnosť pri práci v znení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

VII.	STAVEBNÝ DENNÍK

1. 	Zodpovedný odborný zamestnanec Zhotoviteľa je povinný viesť odo dňa začatia realizácie diela o prácach, ktoré vykonáva stavebný denník a to až do ukončenia diela, jeho odovzdania Zhotoviteľom a prevzatia Objednávateľom. Do stavebného denníka zapisuje Zhotoviteľ všetky skutočnosti rozhodujúce na plnenie Zmluvy, údaje o časovom postupe prác, ich akosti, zdôvodnenie odchýlok od projektovej dokumentácie, údaje dôležité na posúdenie hospodárnosti prác a pod. V priebehu pracovného času musí byť denník prístupný Objednávateľovi. Skutočnosti zaznamenávané v stavebnom denníku podpisuje aj zástupca Objednávateľa.
2. 	Zmluvné strany sú povinné sledovať obsah stavebného denníka a vyjadrovať sa k zápisom druhej zmluvnej strany v ňom uvedeným do 3 pracovných dní od zápisu, inak sa má za to, že s obsahom zápisu súhlasia. V súrnych prípadoch Zhotoviteľ odošle zápis z denníka Objednávateľovi faxom, resp. e-mailom a pod. a Objednávateľ sa k nemu vyjadrí do 2 pracovných dní. Zápisy v  stavebnom denníku obojstranne odsúhlasia a podpíšu zástupcovia obidvoch zmluvných strán. Objednávateľ má právo robiť si z denníka fotokópie. Povinnosť viesť denník sa skončí ukončením diela a jeho odovzdaním Objednávateľovi. 
3.	Na všetky zmeny a naviac práce sú zmluvné strany povinné upozorniť bezodkladne druhú zmluvnú stranu a tieto uviesť aj zápisom do denníka s ich obojstranným odsúhlasením zástupcami zmluvných strán. 

VIII. ODOVZDANIE A PREVZATIE ZHOTOVENÉHO DIELA

1.	Povinnosť vykonať dielo zo strany Zhotoviteľa bude splnená riadnym ukončením a protokolárnym odovzdaním diela Objednávateľovi v mieste jeho realizácie, za účasti zástupcov obidvoch zmluvných strán. 
2.	O odovzdaní a prevzatí diela je Zhotoviteľ povinný spísať Preberací protokol na základe Súpisu vykonaných prác v dvoch (2) vyhotoveniach, podpísaný zástupcami zmluvných strán, z ktorých každá zo zmluvných strán obdrží po jednom vyhotovení.

	IX. SPOLOČNÉ A ZÁVEREČNÉ USTANOVENIA

1.	Zmluvné strany sú oprávnené postúpiť pohľadávky vzniknuté na základe tejto zmluvy vždy len s predchádzajúcim súhlasom dotknutej Zmluvnej strany.
2.	Akékoľvek dohody, zmeny alebo doplnenia k tejto Zmluve je možné urobiť len na základe vzájomnej dohody zmluvných strán vo forme dodatkov k tejto Zmluve. Návrhy dodatkov môže predkladať ktorákoľvek zo zmluvných strán.
3.	Zmluvné strany uzatvárajú Zmluvu slobodne, vážne, určito a zrozumiteľne, nie v tiesni ani za nápadne nevýhodných podmienok, čo potvrdzujú svojimi podpismi. 
4.	Otázky neupravené touto Zmluvou sa budú riadiť príslušnými ustanoveniami Obchodného zákonníka. 
5.	Zmluva nadobúda platnosť dňom podpísania zmluvnými stranami a účinnosť nadobúda dňom nasledujúcom po dni jej zverejnenia. 
6.	Táto Zmluva sa vyhotovuje v štyroch vyhotoveniach, z ktorých dve vyhotovenia obdrží Objednávateľ a dve vyhotovenia  Zhotoviteľ.

Prílohy: 
č. 1 - Rozpočet, zo dňa,- ............................
č. 2 - Zoznam subdodávateľov

 V Košiciach dňa ....................... 			V Košiciach dňa .......................
 
Za Objednávateľa:					Za Zhotoviteľa: